OpenLLM-France/wikimedia huggingface dataset:
# Dousman

Dousman és una població dels Estats Units a l'estat de Wisconsin. Segons el cens del 2000 tenia 1.584 habitants.

## Demografia

Segons el cens del 2000, Dousman tenia 1.584 habitants, 575 habitatges, i 393 famílies. La densitat de població era de 497,2 habitants per km².
Dels 575 habitatges en un 39,7% hi vivien nens de menys de 18 anys, en un 49% hi vivien parelles casades, en un 15% dones solteres, i en un 31,5% no eren unitats familiars. En el 24,7% dels habitatges hi vivien persones soles el 9,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,58 i el nombre mitjà de persones que vivien en cada família era de 3,11.
Per edats la població es repartia de la següent manera: un 27,7% tenia menys de 18 anys, un 7,6% entre 18 i 24, un 32,4% entre 25 i 44, un 16,9% de 45 a 60 i un 15,3% 65 anys o més.
L'edat mediana era de 35 anys. Per cada 100 dones de 18 o més anys hi havia 86,9 homes.
La renda mediana per habitatge era de 46.944 $ i la renda mediana per família de 53.409 $. Els homes tenien una renda mediana de 40.677 $ mentre que les dones 30.882 $. La renda per capita de la població era de 21.722 $. Aproximadament el 3% de les famílies i el 4,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Dousman» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 14 agost 2010].
* ↑ «Geographic Comparison Table- Dousman». American Fact Finder. Oficina del Cens dels Estats Units, 12-01-2010.
# El guitarrista (Francisco Durrio)

El guitarrista, retrat de Francisco Durrio (en francès Le Joueur de Guitare), és un quadre del pintor Paul Gauguin. És d'una col·lecció privada i està exposat en préstec a la National Gallery de Londres. Té la referència número 611 en el catàleg de Wildenstein.
No té títol original ni està datat, només porta la signatura "P.Go". Podria estar fer a París, al voltant de l'any 1894, quan va coincidir amb l'escultor Paco Durrio. Però les formes i els colors suggereixen una data posterior, durant la segona estada a Tahití entre 1895 i 1901 o bé al començament de l'estada a Hiva Oa (1901-1903). Per raigs X es veu que va ser pintat sobre d'un model anterior amb una dona tahitiana.
En el quadre sorprèn la indumentària de Durrio amb jaqueta i les cames nues. Podria ser una imitació de la indumentària tahitiana, o bé una broma còmplice entre artistes. Gauguin havia estat retratat per Alfons Mucha, del mateix cercle d'amics, tocant l'harmònium amb jaqueta i les cames i peus nus.
Gauguin i Durrio, que era vint anys més jove, es van conèixer el 1886. Durrio es va convertir en un admirador i col·leccionista de les primeres obres de Gauguin. En tornar de Tahití, entre 1893 i 1895, van compartir taller i van consolidar l'amistat. Armand Seguin el va qualificar com l'últim deixeble de Gauguin. En la festa d'acomiadament, abans de tornar a Tahití, Durrio li va dedicar unes malaguenyes. Gauguin li va deixar en dipòsit un bon nombre d'obres, principalment petits quadres, aquarel·les i dibuixos. Després, Durrio va fer amistat amb Picasso i la col·lecció de gauguins va influir en la seva obra.
Sis mesos abans de morir a les illes Marqueses, Gauguin deia que pensava instal·lar-se a Espanya:
    «Podria anar-me'n a Espanya a la recerca de nous temes. Els toros, les dones espanyoles, amb el seu cabell brillant pel greix, tot això ja s'ha fet, fins i tot més del compte; de manera que seria divertit que jo ho veiés de manera diferent.»

## Referències

* ↑ «The Guitar Player» (en anglès). Londres: The National Gallery. Arxivat de l'original el 27 d’agost 2007. [Consulta: 18 gener 2008].
* ↑ «Insecula, guide intégral du voyageur». Arxivat de l'original el 2008-10-11. [Consulta: 18 gener 2008].
* 1 2 Zafran, Eric M. Gauguin's 'Nirvana': Painters at Le Pouldu 1889-90 (en anglès). Hartford (EUA): Wadsworth Atheneum Museum of Art, 2001, pàg. 167. ISBN 0-300-08954-6.
* ↑ "Paco Durrio y Paul Gauguin: una amistat que se forja en París", d'Iñigo Sarriugarte Gómez.
* ↑ Gauguin, Paul. «25 agost 1902». A: Frederick O'Brien (ed.). The Letters of Paul Gauguin to Georges Daniel de Monfreid (en anglès). Dodd, Mead and Company, 1922, pàg. 157 [Consulta: 17 febrer 2010].
# Drets del col·lectiu LGBT al Níger

Aquest és un article sobre els drets LGBT al Níger. Les persones lesbianes, gais, bisexuals i transsexuals al Níger han d'afrontar reptes legals que no experimenten els residents no LGBT. L'activitat sexual entre persones del mateix sexe és legal, però la constitució no permet protegir contra la discriminació.

## Llei sobre l'activitat sexual entre persones del mateix sexe

L'activitat sexual del mateix sexe és legal a Níger, però l'edat de consentiment és diferent per a l'activitat sexual del mateix sexe i del sexe oposat

## Reconeixement de les relacions entre persones del mateix sexe

Níger no reconeix legalment les unions del mateix sexe.

## Proteccions de discriminació

No hi ha protecció legal contra discriminació basada en orientació sexual.

## Condicions de vida

L'Informe dels Drets Humans de 2010 del Departament d'Estat dels Estats Units va trobar que "no hi havia organitzacions conegudes de persones lesbianes, gais, bisexuals o transgènere i no hi havia informes de violència contra individus basada en la seva orientació sexual o identitat de gènere. No obstant això, els gais experimentaven discriminació social."

## Taula resum

* Activitat sexual legal amb el mateix sexe
* Mateixa edat de consentiment
* Lleis antidiscriminació a la feina
* Lleis antidiscriminació en la prestació de béns i serveis
* Matrimoni del mateix sexe
* Lleis antidiscriminació en el discurs de l'odi i la violència
* Reconeixement de les parelles del mateix sexe
* Adopció de fillastres per parelles del mateix sexe
* Adopció conjunta per parelles del mateix sexe
* Prestació de servei militar per gais i lesbianes
* Dret legal a canviar de gènere
* Accés a la fecundació in vitro per lesbianes
* Subrogació comercial per a parelles d'homes homosexuals
* Permís per donar sang als MSMs

## Referències

* 1 2 3 «State-sponsored Homophobia A world survey of laws prohibiting same sex activity between consenting adults». Arxivat de l'original el 17 de juliol 2013. [Consulta: 21 març 2018].
* 1 2 NIGER Arxivat 14 May 2011$^{[Datemismatch]}$ a Wayback Machine.
* ↑ (francès) Niger Arxivat 2012-11-17 a Wayback Machine.
# Dé Kessler

Johann Heinrich Hermann "Dé" Kessler (11 d'agost de 1891 - 6 de setembre de 1943) fou un futbolista i jugador de criquet neerlandès de la dècada de 1910.
Dé Kessler - juntament amb el seu germà Tonny i els seus cosins Boeli i Dolf - jugà al futbol amateur al club HVV Den Haag. Fou 21 cops internacional per la selecció dels Països Baixos entre 1909 i 1922, marcant nou gols.
També jugà amb l'equip neerlandès de criquet cinc partits entre 1921 i 1925.

## Referències

* ↑ «Dé Kessler - International Appearances». RSSSF. [Consulta: 3 novembre 2008].
* ↑ «Kessler Brothers». RSSSF. [Consulta: 3 novembre 2008].
* ↑ (neerlandès) Fitxa del jugador a KNVB Arxivat 2008-12-05 a Wayback Machine.
* ↑ (neerlandès) Fitxa del jugador a VoetbalStats.nl
* ↑ Other matches played by JHH Kessler Arxivat 2012-10-19 a Wayback Machine. at CricketArchive
* ↑ Scorecard of Netherlands v Incogniti, 23 agost 1922 at CricketArchive
# Dèmon

Un dèmon (en grec antic δαίμων -ονος daímōn) és un ésser supernatural o diví que apareix a la mitologia i la religió grega. La seva descripció varia segons el context en què apareix. Per Homer, en general prenia el significat d'una divinitat indeterminada; quan s'aplicava a la vida de l'home, equivalia a la fortuna, la sort, un geni protector, el destí o la fatalitat. Segons Hesíode, els homes de l'edat d'or es van convertir en dèmons que protegien els mortals per voluntat de Zeus. Els pitagòrics distingien entre déus, dèmons, herois i humans, i més endavant, Plató va definir els dèmons a El convit com a intermediaris entre mortals i immortals, que havia de transmetre els assumptes humans als déus i els assumptes divins als humans. Dins d'aquesta concepció platònica, les principals funcions dels dèmons eren actuar com a guies dels homes durant les seves vides i conduir-los fins l'Hades en morir.

## Referències

* ↑ Dunbabin, Katherine, M. D.. Cambridge University Press. Mosaics of the Greek and Roman World, 1999, p. 32. ISBN 978-0-521-00230-1.
* ↑ daimōn "δαίμων". A Greek–English Lexicon.
* ↑ Hesíode, Els treballs i els dies 122-26.
* ↑ Rodríguez Moreno, Inmaculada «Démones y otros seres intermedios entre el hombre y la divinidad en el pensamiento platónico». Fortunatae: Revista canaria de filología, cultura y humanidades clásicas, 6, 1994, pàg. 185-198. ISSN: 1131-6810.
# Dènter

Dènter és el nom dels següents personatges:
# Eleccions legislatives malteses de 1953

Les Eleccions legislatives malteses de 1953 es van celebrar el 1953. Va guanyar el Partit Laborista, però el nacionalista George Borg Olivier fou nomenat primer ministre amb suport del Partit dels Treballadors.

## Resultats

Resum dels resultats electorals de 1953 a la Cambra de Diputats de Malta
| Partits | Partits | Vots | % | Escons | +/- |
| | Partit Nacionalista Partit Nazzjonalista | 48.180 | 38 | 18 | - |
| | Partit Laborista Partit Laburista | 52.771 | 45 | 19 | - |
| | Partit dels Treballadors Maltesos | 14.000 | 12 | 3 | - |
| | Partit Progressista Constitucional | 1.385 | 1 | - | - |
| | Independents | 5.117 | 4 | - | - |
| | Total (participació 80,3%) | 118.453 | 100.0 | 40 | |
| Font: «Malta Elections». Arxivat de l'original el 2005-12-31. [Consulta: 16 juny 2009]. ||||||

## Referències

* ↑ Nohlen, Dieter; Stöver, Philip. Elections in Europe: A Data Handbook (en anglès). Nomos, 2010. ISBN 978-3-8329-5609-7.
# Eleccions legislatives turques de 2011

Les eleccions legislatives a Turquia van tenir lloc el 12 de juny de 2011. Van ser les primeres no avançades en 34 anys. El partit guanyador va ser l'AKP, la qual cosa va possibilitar la reelecció, per tercer cop, de Recep Tayyip Erdoğan com a Primer Ministre de Turquia.

## Resultats generals

| Partit | Cap de llista | Vots totals | Percentatge (%) | Escons |
| Partit de la Justícia i el Desenvolupament | Recep Tayyip Erdoğan | 21.442.206 | 49.90 | 326 |
| Partit Republicà del Poble | Kemal Kılıçdaroğlu | 11.134.616 | 25.91 | 135 |
| Partit del Moviment Nacionalista | Devlet Bahçeli | 5.580.580 | 12.99 | 53 |
| Independents | | 2.859.267 | 6.3 | 36 |
| Partit de la Felicitat | Mustafa Kamalak | 534.463 | 1.24 | 0 |
| Partit de la Veu del Poble | Numan Kurtulmuş | 326.207 | 0.76 | 0 |
| Partit de la Gran Unió | Yalçın Topçu | 315.505 | 0.73 | 0 |
| Partit Democràtic | Namık Kemal Zeybek | 279.813 | 0.65 | 0 |
| Partit dels Drets i la Igualtat | Osman Pamukoğlu | 121.952 | 0.28 | 0 |
| Partit de l'Esquerra Democràtica | Masum Türker | 105.920 | 0.25 | 0 |
| Partit Democràtic | Çetin Özaçıkgöz | 64.407 | 0.15 | 0 |
| Partit Comunista de Turquia | Erkan Baş | 61.129 | 0.14 | 0 |
| Partit de la Nació | Aykut Edibali | 59.695 | 0.14 | 0 |
| Partit Nacionalista i Conservador | Ahmet Reyiz Yılmaz | 36.820 | 0.09 | 0 |
| Partit del Treball | Haydar Kaya | 31.414 | 0.07 | 0 |
| Partit Liberal Democràtic | Cem Toker | 15.599 | 0.04 | 0 |
| Total vots vàlids | - | 42.969.408 | 100.00 | 550 |
| Vots nuls/en blanc | - | 973.185 | 1.84 | - |
| Participació | - | 43,914,948 | 83.16 | - |

## Referències

* ↑ Resultats electorals a Google Arxivat 2013-01-16 a Wayback Machine. (turc)
* ↑ Eleccions 2011 a NTVMSNBC.COM (turc)
# Eleccions legislatives turques de 1995

Les eleccions legislatives turques de 1995 se celebraren el 24 de desembre de 1995 per a renovar els 550 diputats de la Gran Assemblea Nacional de Turquia. El partit més votat fou el Partit del Benestar. Es formà un govern de coalició del Partit de la Recta Via amb el Partit de la Mare Pàtria i el mateix Refah Partisi. El càrrec de primer ministre de Turquia fou ocupat per Tansu Çiller (fins a 1996), Mesut Yılmaz i Necmettin Erbakan.
Resultats de les eleccions a l'Assemblea de Turquia de 24 de desembre de 1995.
| Partits | Partits | Vots | Vots | Vots | Escons | Escons |
| Partits | Partits | No. | % | +− % | No. | +− |
| | Partit del Benestar (Refah Partisi) | 6.012.450 | 21,38 | +4,50 | 158 | +96 |
| | Partit de la Mare Pàtria (Anavatan Partisi) | 5.527.288 | 19.65 | -4,36 | 132 | +17 |
| | Partit de la Recta Via (Doğru Yol Partisi) | 5.396.009 | 19,18 | -7,85 | 135 | -43 |
| | Partit Democràtic d'Esquerra (Demokratik Sol Parti) | 4.118.025 | 14,64 | +3,89 | 76 | +69 |
| | Partit Republicà del Poble (Cumhuriyet Halk Partisi) | 3.011.076 | 10,71 | -10,04 | 49 | -39 |
| | Partit del Moviment Nacional (Milliyetçi Hareket Partisi) | 2.301.343 | 8,18 | | 0 | |
| | Partit de la Democràcia del Poble (Halkın Demokrasi Partisi) | 1.171.623 | 4,17 | | 0 | |
| | Independents | 133.895 | 0,48 | +0,35 | 0 | |
| | Moviment Nova Democràcia (Yeni Demokrasi Hareketi) | 133.889 | 0,48 | | 0 | |
| | Partit de la Nació (Millet Partisi) | 127.630 | 0,45 | | 0 | |
| | Partit del Renaixement (Yeniden Doğuş Partisi) | 95.484 | 0,34 | | 0 | |
| | Partit dels Treballadors (İşçi Partisi) | 61.428 | 0,22 | | 0 | |
| | Partit Nou (Yeni Parti) | 36.853 | 0,13 | | 0 | |
| Vots vàlids | Vots vàlids | 28.126.993 | 100,00 | | 550 | 0 |
| Vots nuls | Vots nuls | 974.476 | | | | |
| Vots totals | Vots totals | 29.101.469 | | | | |
| Electorat | Electorat | 34.155.981 | | | | |
| Participació | Participació | 96,65% |

## Referències

* ↑ BBC Turca
* ↑ «Arxius del Parlament Turc». Arxivat de l'original el 2017-10-12. [Consulta: 14 setembre 2009].
# Engwiller

Engwiller (en alsacià Angwíller) és un municipi francès, situat a la regió del Gran Est, al departament del Baix Rin. L'any 1999 tenia 432 habitants.
Forma part del cantó de Reichshoffen, del districte de Haguenau-Wissembourg i de la Comunitat d'aglomeració de Haguenau.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 365 | 384 | 414 | 406 | 443 | 432 |

## Administració

Llista d'alcaldes :
| Període | Identitat | Partit | Qualitat |
| 2001- | Robert Fricker | | |
# Engyophrys senta

Engyophrys senta és un peix teleosti de la família dels bòtids i de l'ordre dels pleuronectiformes.

## Morfologia

Pot arribar als 10 cm de llargària total.

## Distribució geogràfica

Es troba a les costes del Pacífic Occidental (des del Canadà fins al sud de Florida i des del nord del Golf de Mèxic fins al Brasil).

## Referències

* ↑ The Taxonomicon (anglès)
* 1 2 FishBase (anglès)
# Enguterothrix

Enguterothrix és un gènere d'aranyes araneomorfes de la subfamília Erigoninae, dins de la família Linyphiidae.
Fou descrit per primera vegada per J. Denis l'any 1962.
És sinònim de Apophygone Tanasevitch, 2014

## Distribució

Es poden trobar a l'Àfrica subsahariana.

## Llista d'espècies

Segons The World Spider Catalog 12.0:
* Enguterothrix crinipes Denis, 1962. (Espècie tipus)
* Enguterothrix fuscipalpis Denis, 1962.
* Enguterothrix tenuipalpis Holm, 1968.

## Referències

* ↑ Denis, J. «Notes sur les érigonides. XX. Erigonides d'Afrique orientale avec quelques remarques sur les erigonides éthiopiens.». Revue de Zoologie et de Botanique Africaines, vol. 65, 1962, pàg. 169–203.
* ↑ Tanasevitch, A. V. «A case of disjunct montane linyphiid species (Araneae) in the Palaeotropics, with notes on synonymy and the description of a new species.». Revue Suisse de Zoologie, vol. 123, 2, 2016, pàg. 236. DOI: 10.5281/zenodo.155168.
* 1 2 «Gen. Enguterothrix Denis, 1962». . Natural History Museum Bern, 2019. DOI: 10.24436/2.
* ↑ Platnick, 2011: The world spider catalog (American Museum of Natural History).

## Enllaços externs

* a ION. (anglès)
* Nomenclator Zoologicus. (anglès)
# Ermita de Santa Maria de Zumarraga

Santa Maria de Zumarraga, popularment coneguda com La Antigua (en basc: Antio), és una ermita ubicada al massís de Izaspi, a 2 km del municipi de Zumarraga (Alt Urola, Guipúscoa).
Fins al 1576 fou la parròquia de Zumarraga. Està formada per una nau dividida en tres parts per sis gruixuts pilars cilíndrics. La coberta és de dos aiguavéssos. El cor i les tribunes laterals formats per terra de fusta sobre biguetes daus segueixen la tradicional disposició adoptada en moltes esglésies típiques de la regió basc-francesa.
Destaca l'ornamentació utilitzada en la fusta així com els dos grups de tres dones que apareixen orientats cap als peus de l'església i que van abillades amb un "sapi". La decoració del sostre conté motius de caràcter geomètric vinculats amb la tradició popular, com es troben a les kutxas o les argizaiolas. El cor i les tribunes laterals es van acabar en 1524 i formen un pis de fusta elevat que, abans de tenir la forma d' "U" actual, arribava fins a la meitat del temple. La seva disposició és la tradicional adoptada per moltes esglésies de la regió, sobretot a la zona d'Iparralde durant el segle xvi.
El 2 de Juliol els veïns de Zumarraga celebren les festes de Santa Isabel i els dantzaris ballen davant l'altar la dansa d'espases o ezpatadantza.

## Galeria

* Talla gòtica de la Mare de Déu de Zumarraga
* Portada romànica del segle XIV
* Ermita L'Antigua
* Talles de fusta

## Referències

* 1 2 Peña Fernández, Ana «Santa María de Zumarraga. La Antigua» (en castellà). Euskonews, 17-06-2011 [Consulta: 28 setembre 2014].

## Vegeu també

* Santuari d'Arantzazu
* Santuari de Loiola

## Enllaços externs

* «Ermita de "La Antigua"». [Consulta: 4 octubre 2014].
# Eleccions legislatives estonianes de 1923

Les eleccions legislatives estonianes de 1923 se celebraren el 5 i el 7 de maig de 1923 per a escollir els 100 membres del Riigikogu. Els més votats foren els grups agraris i Konstantin Päts fou nomenat primer ministre d'Estònia en un govern de coalició.

## Resultats

Cens electoral: 688.675 (sense l'exèrcit) Participació: 477.284 (67,8%)
Vots nuls: 17.199 (incl. Exèrcit); 3,6% Vots vàlids: 460.085; 96,4%
| Bloc electoral /Partit | Votes | % | Seats |
| Unió de Grangers (Põllumeeste kogud) | 99.226 | 21,6% | 23 |
| Partit Socialdemòcrata Obrer Estonià (Eesti Sotsialistlik Tööliste Partei, ESTP) | 64,297 | 14,0% | 15 |
| Partit del Treball (Tööerakond) | 51,674 | 11,2% | 12 |
| Front Comú del Poble Treballador (Töörahva Ühine Väerind) | 43,711 | 9,5% | 10 |
| Partit Popular (Rahvaerakond) | 34,646 | 7,5% | 8 |
| Partit Popular Cristià (Kristlik Rahvaerakond) | 33,700 | 7,3% | 8 |
| Partit Socialista Independent dels Treballadors (Iseseisev Sotsialistlik Tööliste Partei) | 21,704 | 4,7 | 5 |
| Partit Nacional Liberal (Rahvuslik Vabameelne Partei) | 20,670 | 4,4% | 4 |
| Bloc Rus Unit (Vene rahva ühendatud) | 18,829 | 4,1% | 4 |
| Partit dels Colons, llogataires i petits grangers (Asunikud, riigirentnikud ja väikepõllupidajad) | 17,266 | 3,8% | 4 |
| Partit Bàltic Alemany (Saksa-Balti erakond) | 15,950 | 3,5% | 3 |
| Unió Estatal de Societats de Propietaris (Üleriiklik Majaomanike Seltside Liit) | 9,967 | 2,2% | 2 |
| Unió de tinents (Üürnikkude Liit) | 6,130 | 1,3% | 1 |
| Unió de Soldats Desmobilitzats (Demobiliseeritud Sõjaväelaste Liit) | 5,670 | 1,2% | 1 |
| Unió Popular de Treballadors (Töörahva Liit) | 3,996 | 0,9% |
| Lliga Popular Sueca (Rootsi Rahvaliit) | 3,600 | 0,8% |
| Petits propietaris del comtat de Saarema (Saaremaa väikemaapidajad) | 2,496 | 0,5% |
| Grup Econòmic (Majandusrühm) | 2,214 | 0,5% |
| Setu-Ingeri (Setu-Ingeri) | 1,514 | 0,3% |
| Altres (7) | 2.825 | 0,6% |
| Altres inclosos Maarahva Partei (3)- | 704 | 0,2% |

## Fonts

* II Riigikogu valimised: 5.-7. mail 1923 / Riigi Statistika Keskbüroo = Élections au parlement: de 5.-7. mai 1923 / Bureau Central de Statistique de l'Estonie - Tallinn: Riigi Statistika Keskbüroo, 1923 (Tallinn : Tallinna Eesti Kirjastus-Ühisus; Narva: M. Minis)
# Estació de la Sardana

Mapa TramBaix T1, T2 i T3 :
La Sardana és una estació de les línies T1, T2 i T3 de la xarxa del Trambaix situada sobre l'avinguda de Cornellà, a l'alçada de la plaça de la Sardana, a Esplugues de Llobregat; i es va inaugurar el 3 d'abril de 2004, amb l'obertura del Trambaix.
Trambaix :
| Procedència/Destinació | < | > | Procedència/Destinació |
| Francesc Macià | Pont d'Esplugues | Montesa | Bon Viatge |
| Francesc Macià | Pont d'Esplugues | Montesa | Llevant - les Planes |
| Francesc Macià | Pont d'Esplugues | Montesa | Sant Feliu - Consell Comarcal |

## Vegeu també

* Tram
* Xarxa ferroviària de Catalunya
# Encarnación Cerón Ayuela

Encarnación Cerón Ayuela (Castrillo de Villavega, província de Palència, 25 de març de 1909 - Eivissa, 25 de juny de 2002) fou una monja castellana, de l'orde de les Canongesses Regulars Lateranenques de Sant Agustí, establerta a Eivissa. És venerada com a serventa de Déu per l'Església Catòlica.
De vocació religiosa des de jove, ingressà al monestir de Sant Cristòfol d'Eivissa o de "ses monges tancades". Hi destacà per la seva treball pel bé de la comunitat, de la que fou priora. Promogué l'exposició perpètua del Santíssim Sagrament al monestir. Marxà al Perú com a missionera durant uns anys. Novament a Eivissa, continuà la seva vida contemplativa al monestir fins que morí el 2002.
Per l'exemplaritat de la seva vida, la mateixa comunitat va demanar d'obrir-ne la causa de beatificació, que està en la seva primera fase de consideració.

## Bibliografia

* Sierva de Dios Encarnación Cerón Ayuela http://lasdiezvirgenessensatas.blogspot.com/2015/07/sierva-de-dios-encarnacion-ceron-ayuela.html

## Referències

* ↑ http://newsaints.faithweb.com/year/Under_Consideration.htm
# Epigrafis

Epigrafis (en grec antic ἐπιγραφεῖς) eren uns magistrats atenencs que tenien diverses ocupacions:
* administradors dels diners públics
* Encarregats de les oliveres sagrades
* Dirigents dels nuclis comercials o emporis, encarregats de què els comerciants que portaven mercaderies comestibles als emporis d'Àtica deixessin dos terços del gra a la ciutat podent exportar només un terç cap a l'exterior.
* Encarregats de dirigir els misteris d'Eleusis
* Inspectors de ports i vaixells
* Inspectors de tribus
# Epigí

L' epigí, de vegades anomenat pel seu nom científic llatí, epigynum, és la peça tegumentària genital externa present en certes femelles d'aranyes.
Aquesta peça, de consistència dura, té sovint la forma d'una placa ornamental característica que permet reconèixer l'espècie concreta dins les aranyes entelegines. Altres grups d'aranyes no tenen aquest element exterior que recobreix l'orifici genital de la femella com, per exemple, les aranyes migalomorfes, les haplogines o la família dels tetragnàtids (Tetragnathidae).

## Funció

Generalment, el mascle manté la femella amb les seves potes abans de l'aparellament, l'aixecar de manera que pots posar els seus bulbs dels palps copuladors en contacte amb l'epigí. La forma d'aquesta placa correspon a la dels bulbs dels pedipalps del mascle, com ho preveu la teoria de la selecció sexual entre espècies.

## Galeria

Imatges de l'epigí de diverses espècies.
* Thiodina sylvana
* Theridula emertoni
* Thiodina puerpera
* Phidippus clarus
* Isopeda

## Referències

* ↑ Berland, Lucien. Les Arachnides. Paul Lechevalier, 1932, p. 87.
* ↑ Doubleday, Page & Company. The Spider Book (en anglès), 1920.
# Far de Buda

El far de Buda era un far que estava situat a l'extrem més oriental de l'illa de Buda. Va començar a funcionar l'any 1864 i un segle més tard la regressió del delta de l'Ebre va fer que quedés completament envoltat d'aigua i que finalment la nit de nadal de l'any 1961 un fort temporal de Llevant el fes ensorrar dins el mar.
Fou dissenyat per l'enginyer Lucio del Valle, sent construït a les drassanes de Birmingham. En el moment de la seva finalització, va ser el far metàl·lic més alt del món amb una alçada de 51,5 metres.

## Referències

* ↑ «El far de Buda», 01-02-2007. [Consulta: 21 maig 2014].